Dagmar Käsling

Dagmar Lühnenschloß (o.s. Käsling, s. 15. helmikuuta 1947 Magdeburg) on saksalainen pikajuoksija, joka aktiiviurallaan edusti Saksan demokraattista tasavaltaa.

Käsling juoksi Münchenin olympialaisissa 1972 avausosuuden DDR:n voittaessa kultaa 4 ×400 metrin viestissä maailmanennätysajalla 3.22,95. Hän sijoittui samoissa kisoissa seitsemänneksi 400 metrin juoksussa. Välierissä hän juoksi ennätyksensä 51,73.

Käsling avioitui pikajuoksija Gerhard Lühnenschloßin kanssa. Hän toimi professorina ja luennoitsijana urheilutieteen instituutissa Magdeburgissa. Vuonna 2005 hän julkaisi kirjan "Schnelligkeit".

Lähteet 

Itäsaksalaiset pikajuoksijat
Itäsaksalaiset olympiavoittajat
Vuonna 1947 syntyneet
Elävät henkilöt